open-index/open-wikipedia-markdown huggingface dataset:
Al Oerter

**Alfred Adolf "Al" Oerter Jr.** bio je američki atletičar, bacač diska, rođen 19. septembra 1936.

Jedan je od samo trojice olimpijaca koji su, u pojedinačnoj konkurenciji, pobijedili na četirima Olimpijskim igrama zaredom (u Melbourneu 1956, Rimu 1960, Tokiju 1964. i Mexico Cityju 1968). Ostala dvojica su Danac Paul Elvstrøm (jedrenje, 1948-1960) i Amerikanac Carl Lewis (atletika, 1984-1996). Ipak, Oerter i Lewis jedini su ljudi koji su pobijedili 4 puta zaredom na OI u **istoj** disciplini (Elvstrøm je pobjeđivao u dvije discipline jedrenja).
 
## Zanimljivost 
Nakon što je pobjedom na OI 1968. u Mexico Cityju zaključio veličanstvenu sportsku karijeru i ostavio se atletike, sportski svijet očekivao je da je još jedna legenda otišla u olimpijsku besmrtnost. Međutim, Oerter se aktivirao desetak godina kasnije i počeo opet trenirati, te je čak za 1979. imao najbolji svjetski rezultat u bacanju diska. Žarko je želio nastupiti na OI 1980. u Moskvi te je nastupio i na američkim olimpijskim kvalifikacijama, gdje je zauzeo 4. mjesto, te se tako ipak nije direktno plasirao u američku reprezentaciju, već bi, eventualno, bio rezerva. Međutim, sve njegove planove u vodu je bacio američko-saveznički bojkot Olimpijskih igara u Moskvi.

## Rezultati 
* OI 1956 - zlatna medalja (56,36 m)
* OI 1960 - zlatna medalja (59,18 m)
* OI 1964 - zlatna medalja (61,00 m)
* OI 1968 - zlatna medalja (64,78 m)

## Reference 
Kategorija:Američki atletičari
Kategorija:Američki olimpijci
Kategorija:Rođeni 1936.
Kategorija:Umrli 2007.
Kategorija:Biografije, New York
Kategorija:Osvajači zlatne medalje na Olimpijskim igrama (SAD)
Kategorija:Atletičari na Ljetnim olimpijskim igrama 1956.
Kategorija:Atletičari na Ljetnim olimpijskim igrama 1960.
Kategorija:Atletičari na Ljetnim olimpijskim igrama 1964.
Kategorija:Atletičari na Ljetnim olimpijskim igrama 1968.
Kategorija:Američki bacači diska
Akademgorodok

mini|desno|200px|Budkerov institut za atomsku fiziku u Akademgorodoku
mini|desno|200px
**Akademgorodok** () jest grad u Rusiji, smješten 20&nbsp;km južno od Novosibirska (iako ga negdje navode kao dio Novosibirska).

Grad je obrazovni i naučni centar Sibira. Nalazi se usred veličanstvenih šuma breze i bora, na obalama rijeke Oba odnosno Obskog mora, umjetnog rezervoara koji se nalazi uz tu rijeku. Ima oko 100.000 stanovnika.

U Akademgorodoku se nalazi Novosibirski državni univerzitet, 35 istraživačkih instituta, poljoprivredna akademija, medicinska akademija, apartmansko naselje, raznoliki objekti poput prodavnica, hotela, bolnica, restorana i kafića, kina, klubova i biblioteka.

Dom naučnika (*Dom Učjonih*), društveno središte Akademgorodoka, udomljuje biblioteku sa preko 100.000 naslova - ruskih klasika, savremene literature, a također i brojne američke, britanske, francuske, njemačke, poljske naslove i časopise. U Domu naučnika je i galerija slika, predavaonice i koncertna dvorana.

Grad, čije ime u prevodu je *Akademski Grad*, osnovala je 1950-ih Sovjetska akademija nauka. Akademik Mihail Aleksejevič Lavrentjev, prominentni fizičar i matematičar, prvi predsjednik sibirskog odjela Sovjetske akademije nauka je igrao veliku ulogu u osnivanju Akademgorodoka. Na svom vrhuncu, Akademgorodok je bio dom za 65.000 naučnika i njihovih porodica i bio je povlašteno područje za život, jer je imao dobro opremljene predavaonice i "dače" (sovjetske vile).

## Također pogledajte 
* Spisak gradova u Rusiji

## Reference 
Kategorija:Gradovi u Rusiji
Queens

mini|desno|300p|Queens

**Queens** (fonol.: *Kvins*) je jedna od pet gradskih oblasti grada New York i centar istoimene općine. Oblast se nalazi na zapadnom dijelu Long Island otoka i na prostoru od 461.7&nbsp;km2 broji 2,229,379 stanovnika. Queens je etnički najraznovrsnija oblast u SAD-u i jedna od najraznovrsnijih u svijetu.

## Reference 
## Vanjski linkovi 
* https://web.archive.org/web/20071218014547/http://www.queensbp.org/content_web/tourism/tourism_history.shtml (en)

Kategorija:New York
Kategorija:Gradski okruzi New Yorka
Ćevapi

mini|desno|300p|Ćevapi
**Ćevapi** ili *ćevapčići*, su bosanskohercegovački nacionalni specijalitet sa roštilja i najpoznatiji bosanskohercegovački *brand* u inostranstvu. To su mali valjušci od mljevenog mesa, obično junetine, s dodatkom bijelog i crvenog luka, te različitih začina. Prosječna dužina ćevapa je oko 5&nbsp;cm. Ćevapi se prže na roštilju, a tradicionalno se služe u lepinjama ili somunima natopljenim sosom od prženja, uz dodatak sitno sjeckanog crvenog luka. Ćevapi se mogu služiti i uz rižu, pržene krompiriće (pomfrit), salatu, ajvar, no to je uglavnom praksa u inostranstvu.

Ćevapi se tradicionalno služe u ćevabdžinicama, specifičnim bosanskim lokalima posebnog kolorita, gdje se osim ćevapa na jelovniku nerijetko mogu naći i ostala, slična jela sa roštilja. Uz ćevape se mogu služiti i mliječni proizvodi kao: jogurt, kiselo mlijeko, kefir ili kajmak u lepinji. Ćevapi se u Bosni i Hercegovini služe u različitim porcijama od po pet, deset, petnaest i više komada, a postoje i regionalne razlike u spravljanju i obliku ćevapa (posebno ili u snopovima od po četiri ili pet). Tako su najpoznatiji sarajevski, banjalučki i travnički ćevapi.

## Galerija 

Datoteka:Cevapcici in somun.jpg|Sarajevski ćevapi 
Datoteka:Tuzlanski ćevapi.jpg|Tuzlanski ćevapi
Datoteka:Cevapi in Travnik.jpg|Travnički ćevapi
Datoteka:Porcijacevapakodmuje.JPG|Banjalučki ćevapi

## Vanjski linkovi 
*Petica i Pitac - članak o ćevapima (BH Dani)

Kategorija:Bosanska kuhinja
Kategorija:Jela od mesa
Kategorija:Balkanska kuhinja
Kategorija:Kuhinja Albanije
Kategorija:Bugarska kuhinja
Kategorija:Hrvatska kuhinja
Kategorija:Makedonska kuhinja
Kategorija:Crnogorska kuhinja
Kategorija:Srpska kuhinja
Kategorija:Slovenska kuhinja
Kategorija:Kosovska kuhinja
Kategorija:Rumunska kuhinja
Mu isamaa, mu õnn ja rõõm

**Mu isamaa, mu õnn ja rõõm (Moja domovina, moja radost i sreća)** je usvojena kao nacionalna himna (na estonskom: hümn ili riigihümn) Republike Estonije 1920., i ponovo 1990.

Tekst je napisao Johann Voldemar Jannsen, a muziku je komponirao Fredrik Pacius 1848. koja je također nacionalna himna Finske: *Maamme*.

Pjesma je prvi put javno prezentirana kao horsko djelo na *Velikom estonskom festivalu pjesme* 1869. i brzo je postala simbolom estonskom nacionalnom osvještenju. 

Između 1956 i 1990. Estonska sovjetska socijalistička republika, kao dio Sovjetskog saveza, je imala drugu himnu. Iako je *Mu isamaa, mu õnn ja rõõm* bila zabranjena pod sovjetskom vlašću, Estonci su često čuli melodiju na *Državnom radiju Finske* (YLE), čiji se radijski i televizijski signal često hvatao u Estoniji. Finci su naravno puštali svoju, finsku himnu, s kojom su počinjali i završavali svoj dnevni program.

## *Mu isamaa, mu õnn ja rõõm* 
Mu isamaa, mu õnn ja rõõm,
kui kaunis oled sa!
Ei leia mina iial tääl
see suure, laia ilma pääl,
mis mul nii armas oleks ka,
kui sa, mu isamaa!

Sa oled mind ju sünnitand
ja üles kasvatand;
sind tänan mina alati
ja jään sull' truuiks surmani,
mul kõige armsam oled sa,
mu kallis isamaa!

Su üle Jumal valvaku,
mu armas isamaa!
Ta olgu sinu kaitseja
ja võtku rohkest õnnista,
mis iial ette võtad sa,
mu kallis isamaa!

## Prijevod na engleski (nedoslovno) 
My native land, my joy, delight, 
How fair thou art and bright!
And nowhere in the world all round
Can ever such a place be found
So well beloved as I love thee,
My native country dear!

My little cradle stood on thy soil,
Whose blessings ease my toil.
With my last breath my thanks to thee,
For true to death I'll ever be,
O worthy, most beloved and fine,
Thou, dearest country mine!

May God in Heaven thee defend,
My best, my dearest land!
May He be guard, may He be shield,
For ever may He bless and wield
O graciously all deeds of thine,
Thou dearest country mine!

## Doslovni prijevod na engleski 
My fatherland, my joy and happiness,
How beautiful you are!
I shall not find such ever
In this huge wide world
Which would be so dear to me
As you, my fatherland!

You have given me birth
And raised me up;
I shall thank you always
And remain faithful to you 'til death,
To me most beloved are you,
My precious fatherland!

May God watch over you,
My precious fatherland!
Let Him be your defender
And provide bountiful blessings
For whatever you undertake,
My precious fatherland!

Kategorija:Estonija
Kategorija:Državne himne
Dallas

**Dallas** je drugi grad po veličini u državi Teksas i zajedno sa Fort Worth-om, sa kojim čini Dallas-Fort Worth metropleks (DFW), najveći ekonomski centar u južno-centralnom dijelu SAD-a. Dallas ima 1.1 milliona stanovnika a kao najveći dio DFW metropleksa uključuje 5.1 milliona stanovnika što ga čini jednim od 5 najvećih metropleksa u SAD-u. Dallas je također i sjedište općine Dallas.

## Historija 
Prvi evropski doseljenici u Dallas počeli su pristizati 1778. godine. Grad je osnovan 1841. godine nakon što je bio istražen i katastarski zaveden 1839. godine. 1846. godine osnovana je i općina Dallas.

## Administrativna podjela 
Gradska zajednica Dallas-Fort Worth metropleks se dijeli u nekoliko općina: Dallas, Collin, Denton, Kaufman i Rockwall. Svaki grad ima svog gradonačelnika. Trenutni gradonačelnik Dallasa je Laura Miller.

## Bosanskohercegovačka dijaspora 
Prema neslužbenim procjenama u Dallasu se nalazi oko 8.000 bosanskohercegovačkih emigranata uglavnom doseljenika od zadnjeg rata (1992-1995). U DFW metropleksu ih ima oko 12.000. Zbog urbanističke organizacije grada koja je uglavnom bazirana na perifernom razvoju, većina bosanskih emigranata živi razbacano po metropleksu bez značajne centralne zajednice. Broj i uticaj BH organizacija je vrlo mali, te je uticajna sfera bh. dijaspore u društvenom i političkom razvoju grada izuzetno mala. Većina bh. emigranata u Dallasu je iz neretvanskog regiona Hercegovine sa manjim brojem iz centralne Bosne i Bosanske krajine.


Kategorija:Gradovi u Sjedinjenim Američkim Državama
Kategorija:Gradovi u Teksasu
Kategorija:Gradovi u okrugu Dallas, Teksas
Kategorija:Gradovi u okrugu Collin
Kategorija:Gradovi u okrugu Denton
Kategorija:Gradovi u okrugu Rockwall
Kategorija:Gradovi u okrugu Kaufman
Luigi Cherubini

**Luigi Cherubini** (14. septembar 1760 – 15. mart 1842) bio je italijanski kompozitor tokom prijelaza iz klasicizma u romantizam.

Napisao je brojne mise i druga sakralna muzička djela prije nego je napisao svoju prvu operu pod nazivom *Il Quinto Fabio* 1780. godine na libreto venecijanskog pjesnika i libretistu Apostola Zenoa. Za njom se slijedile druge opere poput: *Armida abbandonata*, zasnovana na najpoznatijem baroknom epu *Oslobođeni Jerusalem* Torquata Tassa, *Adriano in Siria* na libreto italijanskog pjesnika Pietra Metastasija i *La Finta Principessa* proizvedena u Londonu 1784. godine. Četiri godine kasnije seli se u Pariz, gdje će provesti najveći dio svog radnog života. Luigi Cherubini će tu početi da se udaljava od svojeg ranijeg italijanskog operskog načina komponovanja, te će nakon herojskih komičnih opera *Lodoiska* i *Médée* postati jedan od glavnih predstavnika francuske opere.
Godine 1805. na poziv iz Austrije napušta Pariz da radi za Carsku opersku kuću u Beču.
U Beču je komponovao komičnu operu *Les deux journées* (bos. Dva dana) njegovo vjerovatno najvažnije muzičko djelo. Ova opera će kasnije imati veliki ujecaj na Ludwiga van Beethovena, a to će biti najuočljivije u veselijim dijelovima iz njegove opere Fidelio.
Po povratku u Pariz 1809. godine Luigi Cherubini pravi veliki muzički zaokret, te sa komičnih opera prelazi na komponovanje muzičkih djela zasnovanih na liturgijskim tekstovima. Za ovaj vremenski period značajne su *Misa u F-duru* iz 1809. godine i *Misa u A-duru* iz 1825. godine. Sa ponovnim uspostavljanjem monarhije u Francuskoj Cherubini je postavljen za kompozitora i dirigenta u Kraljevskoj kapeli u Parizu. Nakon toga 1822. godine dolazi na mjesto stalnog direktora u Pariskom konzervatoriju. Njegov *Requiem u D-duru* smatra se njegovim najprefinjenijim liturgijskim muzičkim djelom komponovanim 1836. godine pri kraju njegove karijere.
Luigi Cherubini je komponovao svoju muziku na prijelazu iz Klasicizma u Romantizam.
Umro je 15. marta 1842. godine u 81. godini života, a sahranjen je na groblju Père Lachaise u Parizu.
    
 
## Reference 
Kategorija:Rođeni 1760.
Kategorija:Umrli 1842.
Kategorija:Biografije, Firenca
Kategorija:Italijanski kompozitori
Kategorija:Italijanski operski kompozitori
Deen

**Fuad Backović** (Sarajevo, 14. april 1982.), poznatiji pod scenskim imenom **Deen**, bosanskohercegovački je pjevač. On je predstavljao Bosnu i Hercegovinu na Eurosongu 2004. sa pjesmom "In the Disco", plasirajući se 9. i još jednom na Eurosongu 2016. zajedno sa Dalal Midhat-Talakić, Anom Rucner i Jalom, ne uspjevši se plasirati u finale. Karijeru je počeo sredinom 1990-ih u boy-grupi "Seven Up".

## Život i karijera 
thumb|left|150px|Deen izvodi pjesmu "In the Disco" 2004. godine
Sa 12 godina, Fuad Backović Deen je imao prve muzičke korake snimajući svoju prvu pjesmu. Pjesma je snimljena u muzičkom studiju imena Studio Number 1 koje je držao BHRT. Godine 1997, Backović je postao frontmen bh. boy-benda "Seven Up".
Grupa je izdala dva albuma, *Otvori oči* i *Seven*. Uživali su veliki uspjeh u Bosni i okolnim državama (Hrvatska, Srbija i Crna Gora).
Godine 1998, Deen je dobio ponudu da nastupa za hor opere. Njegove glasovne mogućnosti su zapazili iz Nacionalnog teatra Bosne i Hercegovine, a on je prihvatio ulogu frontmena hora opere tokom produkcije *Carmina Burana*.

Backović je snimio duet "Poljubi me" sa hrvatskom pjevačicom Vlatkom Pokos.

### Eursong 2004. 
Godine 2004, Deen je predstavljao Bosnu i Hercegovinu na Eurosongu 2004. u Istanbulu, sa pjesmom "In the Disco". Deen je završio na 9. mjestu sa 91 poena automatski dovodeći Bosnu i Hercegovinu u finale za sljedeći Eurosong 2005..

### Eurosong 2016. 
Deen je predstavljao Bosnu i Hercegovinu po drugi put, ovaj put u švedskoj prijestolnici Stockholmu, zahedno sa Dalal Midhat-Talakić, Anom Rucner i Jalom. Izvodili su pjesmu "Ljubav je" u drugoj polovini prvog polufinala, ali nisu se uspjeli kvalificirati za finale, što je prvi put od uvođenja polufinala 2004. da se Bosna i Hercegovina nije uspjela kvalificirati.

## Privatni život 
Backović je završio Istituto Marangoni sa usmjerenjem u modnom biznisu. On trenutno studira postdiplomske studije na istoj instituciji.

Živi u Milanu, Italija.

## Diskografija 
### Albumi
**Otvori oči* (1998), solista grupe 'Seven Up' 
**Seven* (2000), solista grupe 'Seven Up'  
**Ja sam vjetar zaljubljeni* (2002), prvi solo album
**In The Disco* (2004)
**Anđeo sa greškom* (2005)

### Singlovi
*"Poljubi me" (2002)
*"Taxi" (2003)
*"In The Disco" (2004)
*"Anđeo sa greškom" (2005)
*"Bez trunke srama" (2009)
*"Priđi bliže" (2008)
*"Bez trunke srama" (2009)
*"Voli me hitno" (duet sa Verenom Cerovinom) (2012)
*"Rane manje bole" (2013)
*"Ljubav je (Love is all ) " Eurovision Song Contest album (2016)

## Reference 
## Vanjski linkovi 
Kategorija:Bosanskohercegovački pjevači
Kategorija:Bosanskohercegovački predstavnici na Euroviziji
Kategorija:Predstavnici na Eurosongu 2004.
Kategorija:Predstavnici na Eurosongu 2016.
Kategorija:Rođeni 1982.
Kategorija:Biografije, Sarajevo
Kategorija:Živi ljudi
Jovan Dučić

mini|desno|Jovan Dučić
**Jovan Dučić** je bio srpski i bosanskohercegovački pjesnik i jedan od najznačajnijih simbolista. Rođen je u Trebinju, 17. februar 1871. godine. Dučić je odrastao u Trebinju i Mostaru, gdje je pohađao osnovnu školu i nižu gimnaziju. Nakon školovanja u Somboru i učiteljevanja vratio se u Mostar, gdje 1896. zajedno sa Aleksom Šantićem i Svetozarom Ćorovićem osniva književni časopis "Zora".
Diplomatsku karijeru započeo je 1907, te ostatak života proveo u Carigradu, Sofiji, Rimu, Ateni, Madridu, Kairu i Bukureštu.

Za svoga života Dučić se najviše istakao kao pjesnik. Svoju prvu zbirku pjesama objavio je u Mostaru 1901. a drugu u Beogradu 1912. Pisao je i prozu: nekoliko eseja i studija o piscima, "Blago cara Radovana" i pisma iz Švicarske, Grčke, Španije i drugih zemalja. Njegova "Acta Diplomatica" (Diplomatska pisma) su objavljena posthumno u Sjedinjenim Američkim Državama (1952) i bivšoj Jugoslaviji 1991.

Umro je u Americi 7. aprila 1943. godine i sahranjen je na pravoslavnom groblju "Sveti Sava" u Libertyvilleu, američkoj saveznoj državi Illinois. Život u tuđini mu je budio nostalgiju za zavičajem koja se odražava i u njegovim pjesmama. 22. oktobra 2000. godine, pjesnikovi posmrtni ostaci su, po njegovoj želji, preneseni u Trebinje.

## Reference 
## Literatura
* 

Kategorija:Umrli 1943.
Kategorija:Rođeni 1871.
Kategorija:Biografije, Trebinje
Kategorija:Jugoslavenski pisci
Kategorija:Bosanskohercegovački pisci
Kategorija:Članovi SANU
Kategorija:Srpski pisci
Kategorija:Srpski pjesnici
Kategorija:Bosanskohercegovački pjesnici
Kategorija:Jugoslavenski pjesnici
Gnosticizam

**Gnosticizam** - učenje u ranom kršćanstvu koje naglašava oslobođenje od ovog svijeta usvajanjem ezoteričkih saznanja, unutrašnja samospoznaja dovodi do spoznaje Boga, i za razliku od kršćanstva, priznaje dva principa, dobro i zlo, na kojima sve počiva; prvi pokušaj da se naučavanje kršćastva protumači pomoću spekulativne filozofije.

Ime **gnosticizam** potiče od grčke riječi *gnosis* (γνώσις) ili za *znanje*, koja referira na ideju o postojanju posebnog, skrivenog znanja, koje samo pojedinci smiju posjedovati.

## Također pogledajte 
* Gnoseologija
* Agnosticizam
* Filozofija
* Religija

## Literatura 
* Wolfgang Kosack: *Geschichte der Gnosis in Antike, Urchristentum und Islam.* Texte, Bilder, Dokumente. 525 Seiten. Verlag Christoph Brunner, Basel 2014. 

Kategorija:Religija
Jerome David Salinger

**Jerome David Salinger** (Đeroum Dejvid Selindžer) (New York, 1. januar 1919 – 27. januar 2010) bio je američki novelist i pripovjedač.

Salinger je objavio jedan roman i nekoliko zbirki pripovjedaka između 1948. i 1959. Njegovo najpoznatije djelo je *Lovac u žitu*, a ovisno i prijevodu, knjiga se može naći i pod naslovom "Lovac u raži". U "Lovcu" je ispričana priča o mladom buntovniku imenom Holden Caulfield i njegovim zanimljivim doživljajima u New Yorku.

Rođen je na Manhattanu (New York), gdje je i odrastao. Bio je sin uspješnog Židova, koji se bavio uvozom sira. Majka mu je bila škotsko-irskog porijekla. U djetinjstvu su ga zvali Sonny. Nakon osnovnog školovanja, poslan je u Valley Forge Vojnu Akademiju, gdje je boravio od 1934. do 1936. i bio je nemalo iznenađen kad se ona udala za Charlie Chaplina, koji je bio mnogo stariji od nje.

Tokom Drugog svjetskog rata učestvovao je u raznim bitkama, čak i u invaziji na Normandiju. Njegovi suborci opisali su ga kao hrabrog i istinskog heroja. Tokom prvih mjeseci u Evropi uspjevao se baviti pisanjem, a u Parizu je čak i upoznao Ernesta Hemingwaya.

Godine 1945. oženio se francuskom doktoricom Sylviom, ali su se rastali, pa se 1955. ponovno oženio sa Claire Douglas. I taj brak je završio razvodom 196, kad se Salinger posve povukao u svoj vlastiti svijet.

Salinger je često patio od stresa, i s godinama se sve više povlačio u sebe. O svom najpoznatijem liku, Holdenu, često je govorio kao o prijatelju.

S vremena na vrijeme su se javljale glasine da će Salinger objaviti još koji roman, ali se to nikad nije dogodilo.

Najpoznatija djela su mu: Lovac u žitu, Simor visoko podignite krovnu gredu tesari, Franny i Zooey.

## Reference 
## Dodatna literatura 
* 
* 
* 
* 
* 
* 
* 
* 
* 
*  
* 
* Slawenski, Kenneth (2010). *J. D. Salinger: A Life Raised High*, London, Pomona Books. 
* 
:: Reprinted in 

Kategorija:Rođeni 1919.
Kategorija:Umrli 2010.
Kategorija:Biografije, New York
Kategorija:Američki pisci
Somnolencija

**Somnolencija** je najblaži oblik kvantitativnog poremećaja svijesti, kada je bolesnik pospan, i slabije zainteresiran za događaje u okolini. Bolesnik lahko i razumno odgovara na postavljena pitanja, sudjeluje u razgovoru i zainteresiran je za okolinu i događaje, ali manje nego osobe bez poremećaja svijesti. Bolesnik je pospan, ali ako spava reagira na slabije podražaje. Kapci su mu poluzatvoreni ili skroz zatvoreni, na većini bolesnika su vidljivi podočnjaci. Često se kaže da je bradipsihičan ističući usporenost pokreta, govora i rasuđivanja. Somnolentnost se javlja kod trovanja ugljičnim-monoksidom (CO), kod predoziranja ili trovanja sedativima, barbituratima, neurolepticima, izraženog gubitka krvi, ili nakon teških fizičkih napora, dugotrajnih nesanica.

## Također pogledajte 
* Sindrom hroničnog umora

Kategorija:Psihijatrija
Kategorija:Simptomi i znakovi mentalnih poremećaja
Kategorija:Mentalni procesi
Kategorija:San
Sopor

**Sopor** je oblik kvantitativnog poremećaja svijesti. U soporoznom stanju bolesnik je kao u dubokom snu i reaguje vrlo teško samo na jake draži, i to kratko sa često nerazumljivim verbalnim odgovorom. Eventualno može biti očuvana orijentacija prema sebi (zna ko je, kako se zove) i prema drugim osobama (prepoznaje svoje najbliže). Nakon perioda sopora prisutno je nesjećanje za to vrijeme, ili pak djelimično fragmentirano i nejasno sjećanje (zna da su ga budili, zvali po imenu, zna ko ga je budio). Soporozno stanje se javlja kod težih trauma glave, kod politrauma, zatim kod težih ili teških trovanja. Trajanje je različito, od nekoliko sati do dana sa oporavkom ili prelaskom u komu. Za vrijeme sopora, pored utvrđivanja neposrednog uzroka koji je doveo do sopora, neophodno je kontinuirano praćenje bolesnika u jedinicama intenzivne njege uz obavezan monitoring, kao i uključivanje specijalista iz drugih oblasti medicine.

## Reference 
## Vanjski linkovi 
Kategorija:Psihijatrija
Kategorija:San
Koma

**Koma** je najteži kvantitativni poremećaj svijesti koji može čak i godinama da traje, te zahtijeva posebnu stručnu njegu. U komi pacijent je bez svijesti i ne reaguje čak ni na najjače bolne draži (npr. štipanje i uvrtanje bradavice dojki, jak pritisak na stiloidni nastavak iza mastoidnog dijela temporalne kosti). Neurološkim pregledom se konstatuju ugašeni mišićni refleksi i nereagovanje zjenica na svjetlost. Refleks gutanja je ugašen, očuvane su jedino vitalne funkcije (disanje i krvotok) koje mogu biti povremeno poremećene. Stepen dubine kome se najčešće utvrđuje skorom Glasgowe Coma skale (GCS), a u novije vrijeme i specijalnom skalom tzv. FOUR (Full Outline of UnResponsiveness), koja je jako precizna i praktična. Koma je posljedica teškog poremećaja funkcije vitalnih organa (CNS, srce, pluća, bubrezi, endokrini poremećaji) izazvani različitim noksama kao što su traume, trovanja, infekcije, poremećaji cirkulacije, metabolizma, tumori i dr.

Kategorija:Psihijatrija
Kategorija:Urgentna medicina
Kategorija:Simptomi i znakovi mentalnih poremećaja
Kategorija:Intenzivna medicina
Konfuzno-oneroidno stanje

**Konfuzno-oneroidno stanje** (subakutni delirijum, amentni sindrom) je oblik kvalitativnog poremećaja svijesti. Karakteriše se smetenošću, zbunjenošću, neprepoznavanjem osoba i predmeta u svojoj okolini. Bolesnik često zaluta, kao da nešto traži, ne shvata situaciju, rasuđivanje je poremećeno, sugestibilan, nesiguran, labilnog afekta, vidi razne scene koje se odvijaju kao u snu (oneiros – san), verbalizira nesistematizirane ideje odnosa prolaznog karaktera, nesigurne orijentacije u vremenu, prostoru i prema drugim osobama. 
Spoljašnji aspekt bolesnika je upadljiv, sa zbunjenim i zaplašenim izrazom lica. Osjeća se izgubljenim, stalno zapitkuje šta se dešava, gdje se nalazi. Karakteristično je prisustvo straha, koji može biti jako izražen i zavisi od trenutnog afektivnog stanja. Obično nema halicinacija, ponekad se javljaju iluzije. 
Oštećena je aktivna pažnja kao i njeno održavanje (tenacitet). Također, poremećeno je pamćenje, te je prisutna nepotpuna amnezija i pogrešno sjećanje za događaje u toku konfuzno-oneroidnog stanja.
Oštećenja navedenih psihičkih funkcija neminovno dovode do poremećaja mišljenja sa nemogućnošću usmjeravanja i održavanja misaonog toka ka željenom cilju, govor je nepovezan, teme se brzo mijenjaju. 
Bolesnik može biti pospan ili imati nesanicu sa inverzijom sna, tako da danju spava a noću je budan.
U zavisnosti od afekta izmjenjena je psihomotorna aktivnost, od snižene aktivnosti, pa do jake uznemirenosti.

Ovo stanje se pored akutne stresne reakcije javlja kod organskih oštećenja CNS-a (nakon trauma, intoksikacija, infekcija, vaskularnih obljenja, hipoksija sa uvodom u delirijum).

## Reference 
Kategorija:Psihijatrija
Delirij

:*Ovo je članak o mentalnom stanju i poremećaju. Za istoimeni roman, pogledajte Delirij (roman)*
**Delirantno stanje** je oblik kvalitativnog poremećaja svijesti. U delirijumu prisutna je dezorijentisanost u svim pravcima, jedino kod alkoholnog delirijuma očuvana je orijentacija prema sebi (autopsihička orijentacija). Prvo dolazi do oštećenja orijentacije u vremenu, potom u prostoru, pa prema drugim ličnostima i na kraju prema sebi. 
Drugi osnovni simptom delirijuma je prisustvo čulnih obmana, i to iluzija i vizuelnih i taktilnih (haptičnih) halucinacija, dok su ostali vidovi halucinacija rijetki. 
Aktivna pažnja je oštećena ili ne postoji (tenacitet pažnje nedostaje), tako da je nemoguće aktivno usmjeravanje i održavanje pažnje.

Mišljenje je također, poremećeno i to po formi i po sadržaju. Misaoni tok je usporen ili rijeđe ubrzan, govor je nepovezan (inkoherentno mišljenje), mogu se javiti paranoidne ideje proganjanja. Pamćenje je oštećeno, te se za vrijeme pomućenja svijesti javlja djelimična ili potpuna amnezija. Afektivni poremećaji se ispoljavaju u vidu izrazitog straha, koji se pojačava u večernjim satima i noću sa doživljavanjem vidnih halucinacija zastrašujućeg i pretećeg karaktera: bolesnik vidi strašne nemani, životinje koje se ustremljuju na njega, vidi sitne životinjice koje se uvlače pod kožu, gamižu (taktilne halucinacije), od predmeta i osoba u svojoj okolini "prepoznaje" razna strašna bića koja ga napadaju (iluzije). Bolesnik je u jakom psihomotornom nemiru, preplavljen strahom, i predstavlja opasnost po sebe i okolinu, tako da je hospitalizacija obavezna. Zbog straha plaši se da zaspi, a ako se to desi, budi se zbog strašnih košmarnih snova. Navedene afektivne reakcije dovode do tahikardije, povišenog krvnog pritiska, znojenja, drhtanja, proširenih zjenica, crvenog lica. Kod alkoholnog delirija tjelesna temperatura je visoka sa profuznim znojenjem, pa je od ruskih autora nazvana "bijela groznica".
Delirijum obično nastaje postepeno, javlja se kod endogenih i egzogenih intoksikacija, trauma, infekcija, arterioskleroze krvnih sudova centralnog nervnog sistema.
## Vanjski linkovi 
*Američko udruženje za istraživanje delirija
*Evropsko udruženje za istraživanje delirija
*CAM-ICU Training Manual
*CAM-ICU online 

Kategorija:Psihijatrija
Kategorija:Intenzivna medicina
Somnambulizam

**Somnambulizam** (mjesečarstvo, mjesečarenje) oblik je kvalitativnog poremećaja svijesti. U toku sna dolazi do aktiviranja motorike, dok se svijest i dalje nalazi u stanju sna. Tada dijete (rijetko odrasle osobe) ustaju u snu, hodaju ili obavljaju neke radnje.
U ovom stanju dolazi do razdvajanja (disocijacije) motorike od svijesti, tako da je motorička aktivnost budna, a mozak spava, odnosno svijest je u stanju sna. Mjesečarenje se javlja kod epilepsija i kod disocijativnih neuroza, kada ima neko simbolično značenje (način ustajanja, hodanja, obavljanja radnji).

Somnabulist ne posmatra stvari oko sebe adekvatno, pa se može ponašati kao da je drugo doba dana: *sprema se za posao, doziva nekog, podgrijava ručak, pali i gasi svjetlo, radi stvari koje za posmatrača nemaju smisla*. Međutim, koliko god izgledalo da osoba svjesno radi stvari, razgovijetno govori, ima koordinirane pokrete, ona neće odgovarati na postavljena pitanja, čak neće ni primjećivati druge ljude.

## Reference 
## Vanjski linkovi 
Kategorija:Psihijatrija
Fuge

**Fuge** (bjekstva) u medicini je oblik kvalitativnog poremećaja svijesti. Predstavljaju besciljna,lutanja i bjekstva bolesnika, koja nemaju motiva niti svrhu. Za period fuge postoji potpuna amnezija, odnnosno nesjećanje za događaje u toku fuge, koja može različito dugo da traje. Rijetko kupuje kartu i putuje, i tada je svojim ponašanjem neupadljiv za okolinu. Uspostavljanje normalnog stanja dešava se naglo i čudi se kako je dospio na to mjesto. Fuge se javljaju kod depresije, epilepsije i konverzivnih (histeričnih) neuroza. Histerična fuga je karakteristična po tome što uvijek postoji neki razumljiv razlog takvog ponašanja. To je najčešće podsvijesno izbjegavanje neke odgovornosti, neke situacije ili ličnosti kada fugama sebe "štiti" neprijatnosti ili neprihvatanjem situacija i okolnosti.Fuge treba razlikovati od impulsivne potrebe za kretanjem, kada takva osoba gonjena unutrašnjim impulsima odluta (poriomanija). Pritom je svijest potpuno očuvana i nema amnezije za taj period.

## Reference 
## Vanjski linkovi 
Kategorija:Psihijatrija
Hipnotičko stanje

**Hipnotičko stanje** je oblik kvalitativne poremećaji svijesti. Ovo stanje suženja svijesti postiže se pomoću hipnotizera, osobe koja je vična da drugu osobu (medijum) hipnotiše, tj. dovede u stanje sužene svijesti. Tada je moguće doprijeti do nekih podsvijesnih sadržaja, koji mogu biti uzrok neurotičnih smetnji. Spoznajom tog sadržaja, koji je prijetio prodorom u svijesni dio ličnosti, a do tada bio nepoznat sa nedokučivo mogućim destruktivnim dejstvom na svjesni dio ličnosti, osoba se oslobađa neurotskih simptoma. Pod komandom hipnotizera hipnotisana osoba izvršava neke prostije radnje, ali nikad ono što ne bi učinila u normalnom stanju svijesti. Definišu se različiti stepeni dubine svijesti, dopirući do dubljih instanci podsvijesti čovjeka.

## Reference 
## Vanjski linkovi 
Kategorija:Psihijatrija
Automatizmi i automatska ponašanja

**Automatizmi i automatska ponašanja** u medicini je oblik kvalitativne poremećaji svijesti. Izvođenje pojedinih radnji i postupaka može biti automatsko, bez učešća i kontrole volje, naročito ako su u pitanju prostije radnje, kada se pažnja tada može usmjeriti na druge stvari. To se dešava normalno prilikom obavljanja jednostavnih istih pokreta, npr. u fabrikama za trakom. 
Opisuju se  **patološke automatske radnje** kada osoba obavlja neke čak složenije automatske radnje, a da sebi ne može objasniti zašto je to uradila, kao npr. ako su to zadani zadaci u toku hipnoze od strane hipnotizera, kada je takav obrazac već unaprijed predprogramiran a u saglasnosti osobe izvršioca. Kod  **neuroloških automatizama** osoba izvršava automatsku radnju u sklopu nekog neurološkog poremećaja, kao npr. u toku epileptičnog napada, nakon traumatske povrede glave, i dr.

## Reference 
## Vanjski linkovi 
Kategorija:Psihijatrija
Kategorija:Tipovi epilepsijskih napada
Kategorija:Tipovi epilepsije
Sumračno stanje

**Sumračno stanje** u medicini je oblik kvalitativne poremećaji svijesti. To je stanje koje se karakteriše suženjem polja svijesti. Nastaje naglo i traje nekoliko minuta do nekoliko dana i prestaje naglo, kako je i nastalo. Unutrašnja povezanost psihičkih funkcija je očuvana i veća je nego kod delirijuma. Za okolinu bolesnik ne mora biti upadljiv, može da obavlja različite prostije poslove, da sklapa poznanstva, da putuje. Međutim, pažljivim posmatranjem može se primijetiti da je osoba uplašenog, zbunjenog i čudnog izraza lica, pogrešno prepoznaje osobe u svojoj okolini, ponaša se neprimjereno. Bolesnik nije svjestan šta radi i zašto baš to radi, nije svjestan sebe i svojih aktivnosti. Očuvana je samo predmetna svijest, dok svjesnost o "vlastitiom ja" nedostaje. Potpuno je dezorijentisan, pamćenje je oštećeno i za vrijeme sumračnog stanja postoji potpuna amnezija. Može da doživljava zastrašujuće obmane čula (iluzije i halucinacije), kada postaje uznemiren i opasan po sebe i okolinu. Tada se ovo sumračno stanje ponekad naziva dezorijentisano sumračno stanje, za razliku od orijentisanog, gdje nema čulnih obmana i psihomotorne uznemirenosti. 

Sumračno stanje je najčešće organske prirode (epilepsija, oštećenja mozga raznim reagensima). Javlja se i kod psihički uslovljenih stanja, kao npr. kod jakog afekta, kada dolazi do kratkotrajnog suženja svijesti, zatim kod disocijativnih (konverzivnih, histeričnih) stanja.

Kategorija:Psihijatrija
Penicilin

280p|thumb|Struktura jezgra penicilina, gdje je "R" promjenljiva grupa.
**Penicilini** predstavljaju grupu antibiotika koji se dobijaju iz filtrata kultura plijesni *Penicillium notatum* i *Penicillium chrysogenum*. Njihovu hemijsku osnovu čini 6-aminopenicilanska kiselina, a varijacije u strukturi penicilina nastaju izmjenom supstituenata na amino grupi.

Penicilin je β-laktamni antibiotik korišten u liječenju i uništavanju bakterija u mnogim organizmima.

Penicilin je prvi otkrio francuski student medicine Ernest Duchesne 1896. godine, ali je u svoju današnju široku upotrebu ušao tek poslije istraživanja Alexandera Fleminga 1928. godine. Prvi otkriveni penicilin bio je prirodni benzilpenicilin, kao i njemu srodni fenoksimetilpenicilin. Benzilpenicilin pokazuje djelotvornost protiv širokog spektra mikroorganizama i često je lijek izbora za liječenje brojnih infekcija. Međutim, njegova glavna ograničenja su slaba apsorpcija iz gastrointestinalnog trakta, zbog čega se mora primjenjivati parenteralno, te osjetljivost na beta-laktamaze koje ga mogu inaktivirati.

Iako penicilini i dalje pokazuju učinkovitost protiv većine patogenih bakterija, važno je naglasiti da se rezistencija na njih lako razvija. Naime, brojni sojevi bakterija proizvode enzim beta-laktamazu, koji razgrađuje peniciline tako što ih deaktivira prije nego što uspiju djelovati na bakterijski zid.

Najčešća nuspojava primjene penicilina je reakcija preosjetljivosti. Ona nastaje kada produkti razgradnje penicilina, u kombinaciji s proteinima domaćina, postanu antigeni. Osip na koži i povišena tjelesna temperatura su česte manifestacije, dok je kasni oblik serumske bolesti rijedak. Mnogo ozbiljnija komplikacija je akutni anafilaktički šok, koji u pojedinim slučajevima može biti smrtonosan. Također, penicilini širokog spektra djelovanja, kada se primjenjuju oralno, mogu poremetiti prirodnu crijevnu mikrofloru. Ova promjena često uzrokuje gastrointestinalne smetnje, a u nekim slučajevima dolazi do razvoja superinfekcije izazvane mikroorganizmima otpornim na penicilin.

## Vrste penicilina 
*benzatin penicilin
*benzilpenicilin (penicilin G)
*fenoksimetilpenicilin (penicillin V)
*prokain penicilin

## Reference 
## Također pogledati 
* Alexander Fleming

## Vanjski linkovi 
*Penicilin
*Penicilin: Od gljive do lijeka za milione ljudi

Kategorija:Antibiotici
Guernsey

**Guernsey** (službeno *Vogtei Guernsey*) je drugo po veličini ostrvo britanskih Kanalskih ostrva. Kanalska ostrva nisu niti dio Ujedinjenog Kraljevstva niti krunska kolonija. Oni su kraljevski posjed, pa time direktno podložni britanskoj Kruni.
## Historija 
Prvobitno su sva Kanalska ostrva bila dio zemalja vojvoda od Normandije. U godini 1066. je vojvoda Normandije, Vilim Osvajač, osvojio Englesku i postao engleski kralj, a Kanalska ostrva su ostala kraljevski posjed. Za vrijeme Drugog svjetskog rata njemačka vojska je okupirala Kanalska ostrva. Britanske građane koji nisu bili rođeni na Guernseyju Nijemci su internirali u " Logor Lindele " u Biberach na Rissu. Okupacijske njemačke snage su ostrvo opremile sa nizom utvrda koje su trebale poslužiti kao polazište za napade na Englesku.

## Vlada 
## Političke podjele 
Politički, Guernseyju pripadaju Alderney, Sark, Brecqhou, Herm i druga ostrvca ove ostrvske grupe.

## Geografija 
Ostrvo je brežuljkasto sa strmim obalama, posebno na jugu. Glavna zanimanja na ostrvu su uzgoj stoke i vrtlarstvo. Osim toga, Guernsey je važan cilj za turiste koji vole prirodu kao i za ljubitelje ptica.

## Privreda 
## Stanovništvo 
## Kultura 
## Također pogledajte 
* Kanalska ostrva
* Normandija
* Ujedinjeno Kraljevstvo

## Reference 
## Vanjski linkovi 
* 

*
Računarski monitor

[mini|220p|desno|[Katodni monitor|CRT monitor]]
[mini|[LCD monitor|LCD računarski monitor]]
**Računarski monitor** je izlazni uređaj koji prikazuje računarske signale kao sliku ili tekst koju korisnik vidi.

Monitor obično sadrži ekran, elektroniku, kućište i napajanje. Uređaj za prikaz obično je ekran sa tečnim kristalima (TFT-LCD) sa LED pozadinskim osvjetljenjem koji je zamijenio pozadinsko osvjetljenje pomoću fluorescentne cijevi (CCFL). Stariji monitori koristili su katodnu cijev (CRT).

Računarski monitori se povezuju s računarom putem VGA, DVI, HDMI, DisplayPort, Thunderbolt, LVDS ili drugih konektora i interfejsa.

Izvorno su računarski monitori korišteni za obradu podataka, dok su televizori korišteni za zabavu. Od 1980-ih pa nadalje, računari (i njihovi monitori) koriste se i za obradu podataka i za zabavu. Uobičajeni omjer slike televizora i računarskih monitora promijenio se sa 4:3 na široke omjere (widescreen) 16:10, a onda i 16:9.

## Vrste tehnologija 
* Monitor sa tečnim kristalima (LCD)
* Katodni monitor (CRT)
* Plazma monitor 
* Surface-conduction electron-emitter prikaz (SED)
* Organska svjetlosna dioda (OLED) prikaz

mini|Standardni rezolucija

## Pojmovi 
*Rezolucija - je broj piksela (pixel), koji su ustvari obojene tačke, na monitoru. Rezolucija je izražena u brojevima piksela koji se nalaze u vodoravnim i uspravnim linijama monitora, npr. 1024x768. Od 2009. jedna od najkorištenijih je Full HD rezolucija 1920x1080.
*Brzina osvježavanja () - se odnosi na brzinu osvježavanje slike monitora koja se mjeri u hercima (Hz). Što je veća frekvencija to je slika stabilnija i nešto mutnija, ako je brzina osvježavanja manja onda je slika puno oštrija ali zato i nestabilnija i napornija za ljudsko oko.
*Veličina ekrana - se obično mjeri u inčima. 
*Omjer prikaza () - omjer prikaza kod većine monitora ili odnos širine i visine monitora je 16:9, iako postoje i slabije korištene (obično kod starijih monitora) kao 16:10 i 4:3.
*Dubina boje () - je broj bitova koji sadrži jedan piksel, što je veća dubina boje to je veći broj boja i nijansi koliko ih može prikazati monitor.
*Priključak - može biti analogni (VGA) i digitalni (DVI, HDMI, DisplayPort, Thunderbolt, LVDS)
*OSD () - kontrole na monitoru pomoću kojih se na monitoru podešava kontrast, svjetlina, broj boja, geometrijski oblik slike i još mnogo toga

## Reference 
## Vanjski linkovi 
*Isprobavanje, usporedba i ocjenjivanje monitora  - bosanski hardver portal

Kategorija:Izlazni uređaji

Kategorija:Američki izumi
Ključ

* Ključ (predmet), naprava za otključavanje brave
* Ključ (grafikon)
* Ključ (kartografija)

**Bosna i Hercegovina**:

* Ključ (općina), naselje i sjedište općine u sjeverozapadnoj Bosni
* Ključ (Gacko), naselje u općini Gacko
* Ključ (stari grad), stari grad u istočnoj Hercegovini

**Hrvatska**:

* Ključ (Drniš), naselje grada Drniša, Šibensko-kninska županija
* Ključ (Novi Marof), naselje grada Novog Marofa, Varaždinska županija
* Ključ Brdovečki, naselje u općini Brdovec, Zagrebačka županija

**Srbija**:

* Ključ (Srbija), geografska mikroregija u istočnom dijelu zemlje, predio oko grada Kladova 
* Ključ (Mionica), naselje u općini Mionica, Kolubarski okrug
Tradicija

Riječ **tradicija** može imati sljedeća značenja:

1. Umijeće sjećanja i sačuvanja priče ili historije od generacije do generacije, bez pomoći pisanog jezika. Alati koji pomažu ovom procesu su ritam i rima. Priče koje su sačuvane na ovaj način zovu se tradicija ili dijelom usmene tradicije.

2. Procedura, koja se ponavlja kroz generacije, iz godine u godinu. Na primjer, u Bosni i Hercegovini je tradicija roštiljanja i okretanja jagnjadi za 1. maj, kada se slavi Dan rada.

## Vezane teme 
* Nasljeđe
* Bosanska tradicija
* Bosanski praznici
* Kultura
* Narodno predanje
* Religija
* Običaji
* Konzervatizam

Kategorija:Kultura
Geoekologija

**Geoekologija** je posebna geografska nauka koja proučava uzajaman odnos čovjeka i prirode i obrnuto.Geoekologija je istovremeno komponentna i kompleksna geografska nauka koja, prevashodno, proučava samoregulativne prirodne procese i pojave u geografskom omotaču, s ciljem sagledavanja mogućnosti eliminisanja antropogenih modifikacija ekvivalentom prirodnih procesa.Iz tih razloga čovjek treba da spozna prirodne zakone i zakonomjernosti kako bi lakše s njom sarađivao i da se na Zemlji osjeća kao podstanar a ne kao kućevlasnik. 
## Reference 
## Vanjski linkovi 
* http://www.geooekologie.de/download/studium_2005.pdf

Kategorija:Biogeografija
Kategorija:Ekologija
Kategorija:Fizička geografija
Atomski broj

[mini|Ruski hemičar [Dmitrij Mendeljejev|Mendeljejev je autor periodnog sistema]]
**Atomski ili protonski broj** (Z) je broj protona sadržanih u atomskom jezgru. Redni broj elementa jednak je atomskom broju. Označava se kao lijevi subskript (2He). Osobine hemijskih elementa su periodične funkcije atomskog broja. Ovo je otkrio ruski naučnik Mendeljejev.

## Redni broj elemenata 
Atomski broj pokazuje određeni hemijski element, svi atomi istog broja pripadaju istom elementu. Pozicija elementa u periodni sistem elemenata određuje atomski broj:

: {}^{A}_{Z} \text{Symbol}.

Primjera radi atom ugljika im 6 protona:
: {}^{12}_{\ 6} \mathrm C

## Odnos neutrona i masenog broja 
Atomi istog atomskog broja s različitim brojem neutrona *N* nazivaju se izotopi. Izotopi pokazuju iste osobine kod hemijskih reakcija (efekat izotopa). Broj neutrona u atomskom jezgru se određuje pomoću masenog broja *A* i broja protona.

:N = A - Z \,

rješenje za maseni broj

:A = N + Z. \,

## Također pogledajte 
* Atomska teorija

## Reference
## Vanjski linkovi 
* http://www.aip.org/history/curie/periodic.htm 

Kategorija:Hemijske osobine
Kategorija:Atomi
Vodikova bomba

mini|desno|200px|Oblak u obliku gljive prilikom eksplozije atomske bombe u Nagasakiju, Japan, 1945
**Vodikova** ili **hidrogenska bomba** je termonuklearno oružje čija eksplozivna snaga počiva na energiji koja se oslobađa fuzijom nekih lahkih atomskih jezgara, kao što su izotopi vodika i litija. Naziv "termonuklearno" dolazi od toga da je za fuziju lahkih jezgra potrebna veoma visoka temperatura.

31. januara 1950. godine je američki predsjednik Harry Truman naredio američkoj komisiji da konstruira termonuklearnu bombu, koja se često naziva **H-bombom**. Dana 1. novembra 1952. Sjedinjene Američke Države su izvršile prvu termonuklearnu eksploziju. Prvog marta 1954. Amerikanci su kod ostrva Bikini izvršili eksploziju koja je po jačini bila ekvivalentna 15 miliona tona eksploziva trinitrotoluena (TNT), dok je snaga obične atomske bombe ravna snazi koju razvija 10 – 50 hiljada tona TNT-a.

Poznato je da nuklearno oružje pored razornog uključuje i toplinsko djelovanje, te početno (momentalno) i zaostalo ili naknadno (reziduelno) nuklearno zraženje. Najveći dio radioaktivnosti prouzrokovane nuklearnom eksplozijom dolazi iz same bombe. Budući da su produkti fuzije lahkih atomskih jezgara uglavnom neradioaktivni izotopi, radioaktivno bi djelovanje termonuklearne bombe trebalo biti uglavnom slabo. Zbog toga se takve bombe nazivaju i "čistim" bombama.

## Ko posjeduje nuklearno naoružanje 
Otkako postoji nuklearno oružje, ova vrsta bombi je detonirana preko 2.000 puta, uglavnom od strane sedam država: Sjedinjenih Američkih Država, Sovjetskog Saveza, Francuske, Velike Britanije, Kine, Indije i Pakistana. Ove zemlje su zvanične nuklearne sile (sa Rusijom koja je naslijedila nuklearni arsenal nakon sovjetskog kolapsa).

Nekoliko drugih zemalja vjerovatno posjeduje nuklearno oružje, ali to nisu javno izjavile ili njihovo posjedovanje nije službeno verificirano. Naprimjer, Izrael ima moderne nuklearne noseće sisteme, kao i ekstenzivan nuklearni program. Sjeverna Koreja je nedavno izjavila da posjeduje nuklearne mogućnosti (iako je također izjavila da će obustaviti sve svoje nuklearne programe). Ukrajina vjerovatno posjeduje stare nuklearne zalihe iz sovjetske ere, a Iran pokušava razviti svoje nuklearne mogućnosti).

## Reference 
## Vanjski linkovi 
* Utrka gradnje atomske bombe 
* Arhiva nuklearnog oružja - Carey Sublette 
* Simulator nuklearnog oružja za nekoliko većih gradova

Kategorija:Nuklearno oružje
NK Jedinstvo Bihać

**Nogometni klub Jedinstvo Bihać** je nogometni klub iz Bihaća, Bosna i Hercegovina. Osnovan je 1919. godine. Takmiči se u Prvoj nogometnoj ligi Federacije Bosne i Hercegovine. Domaće utakmice igra na stadionu Pod borićima.

## Historija
Nogometni klub Jedinstvo iz Bihaća je osnovan 1919 godine.

Nakon završetka rata 1945. godine održana je ponovo osnivačka skupština kluba a za predsjednika je izabran Božo Popović. Nakon toga iz godine u godinu Jedinstvo postaje sve jače i jače. Tako 1946 godine Jedinstvo igra u Republičkoj ligi Bosne i Hercegovine zajedno s ekipama Torpedo iz Sarajeva, Veležom, Čelikom, Slobodom iz Tuzle. Dvije sezone igraju u Republičkoj ligi Bosne i Hercegovine da bi u sezoni 1948/1949. godine ispali iz tog ranga te takmičenje nastavili u Banjalučkoj regionalnoj ligi.

Nakon skoro dvije decenije takmičenja u regionalnoj ligi Jedinstvo u sezoni 1967/68. putem kvalifikacija postaje članom Druge nogometne lige Jugoslavije na čelu sa tadašnjim predsjednikom Bekirom Kadićem. Sa većim ili manjim uspjehom u Drugoj Saveznoj ligi Jedinstvo ostaje do početka osamdesetih kada lagano pada.

Nakon rata 1992-95. Jedinstvo nakon kvalifikacija igra u najvišem rangu, da bi u sezoni 2002/03 ispali u Prvu Ligu FBiH. Nakon dvije sezone provedene u istoj, vraća se u PLBiH gdje provodi tri sezone te opet ispada. Od tada pa sve do danas NK Jedinstvo se takmiči u Prvoj ligi Federacije Bosne i Hercegovine.

## Međunarodni uspjesi
Jedini izlazak na evropsku scenu Jedinstvo je imalo u sezoni 1999/2000. kroz Intertoto kup. Prvo kolo je donijelo za protivnika klub sa Farskih Ostrva GÍ Gøtua. U Bihaću je zabilježena pobjeda rezultatom 3-0 tako da minimalni poraz u uzvratu nije imao uticaja na siguran prolaz Jedinstva u drugo kolo u kojem ih je čekao predstavnik Rumunije Ceahlăul Piatra Neamț. U dvije utakmice su zabilježena dva poraza sa ukupnom gol razlikom 2-5. Da su uspjeli preskočiti Rumune u trećem kolu Jedinstvo bi se susrelo sa italijanskim Juventusom.

### Rezultati
## Stadion
Svoje domaće utakmice Jedinstvo igra na stadionu Pod Borićima. Stadion je izgrađen u Bihaćkom naselju Luke 1983. godine. Nakon izgradnje imao je 12.000 mjesta. Nakon obnavljanja 1999. godine postavljene su stolice pa je kapacitet stadiona smanjen na 7.500 sjedećih mjesta, na dvije tribine.

## Trofeji
***Prva liga Bosne i Hercegovine:**
****Datoteka:Cup Winner.png (1)**: 1999–2000 *(prije doigravanja za prvaka sa hrvatskim klubovima)*
***Prva liga FBiH:**
****Datoteka:Cup Winner.png (1)**: 2004–05

## Jedinstvo u Premijer ligi
## Reference
## Vanjski linkovi
*NK Jedinstvo na transfermarkt.com
*NK Jedinstvo  na nsfbih.ba
*NK Jedinstvo na futbol24.com
*NK Jedinstvo na sofascore.com

*
Kategorija:Nogometni klubovi u Bosni i Hercegovini
Kategorija:Sport u Bihaću
Kategorija:Nogometni klubovi osnovani 1919.